SMERNICA KOMISIE 2006/55/ES
z 12. júna 2006,
ktorou sa mení a dopĺňa príloha III k smernici Rady 66/402/EHS, pokiaľ ide o maximálnu hmotnosť dávky osiva
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 21a,
keďže:
(1)
Nedávno sa preskúmali medzinárodné pravidlá týkajúce sa maximálnej hmotnosti dávok osiva určitých druhov obilnín, najmä Triticum aestivum, Triticum durum, Triticum spelta, Secale cereale, Triticosecale a Oryza sativa, Avena sativa a Hordeum vulgare.
(2)
Je vhodné prispôsobiť maximálnu hmotnosť dávok osiva pre druhy stanovené v právnych predpisoch Spoločenstva.
(3)
Smernica 66/402/EHS by sa preto mala zodpovedajúcim spôsobom zmeniť a doplniť.
(4)
Opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,
PRIJALA TÚTO SMERNICU:
Článok 1
V stĺpci 2 tabuľky v prílohe III k smernici 66/402/EHS sa číslo „25“ nahrádza číslom „30“.
Článok 2
1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2006. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
Článok 3
Táto smernica nadobúda účinnosť siedmym dňom po jej uverejnení v Úradnom vestníku Európskej Únie.
Článok 4
Táto smernica je určená členským štátom.
V Bruseli 12. júna 2006